da nds en es da da es da de fr nb sv sv da da da en en en en es en fr en en de en de en de en da pl en en nds sv en da da en da da de ja en zh da da da da da en da da da da da da da da de da da nn da da da da da da da da da da uz da da da da da da de da da da da da da da da da da da da en da da da da da da da da da pl da da da da da da da pl da da da da nb da da da da da da sv en da da da da da da da da da da da da da da da en da da da da da da en da da da da da sv da da sv da da da da da nb da it en da da da da nn en da da da da da da da da da da nn da da da da da da da da da da da da da da da da da da da ca da da da fr da da da eo da da da da da da da da da da da da da da da da da da da da nl da da da da da da da sv da it en da da da da sv da it en da da da da da ja en zh nb da da da da da da da sv da da da da da da da da da da en en da da en da da de ja en zh eo
Hvad har vi i kameratasken? Det bedste udstyr til foto og video på rejsen – Nordombord
af Alexander & Victoria | feb 15, 2021 | Digital nomade, Mest læste forside, Rejseråd | 0 Kommentarer
Kamera, objektiver, drone og andet tilbehør vi bruger til at skabe rejseindhold i høj kvalitet
Hej! Vi er Alex og Victoria – to københavnere der elsker at rejse så meget, at vi har valgt at blive digitale nomader. Læs mere om os her.
Vi bliver tit spurgt om, hvilket kamera vi bruger til at tage vores billeder.
Og her kommer svaret så – inklusiv alt det andet fotoudstyr, vi rejser rundt med.
Selv om det er blevet til en del i årenes løb, har vi også kontinuerligt skåret fra og fundet frem til, præcis hvad vi har brug for. Det betyder, at vi kan rejse lettere og stadig skabe rejseindhold i høj kvalitet.
Læs med og se hvad vi har i vores kamerataske.
Disclaimer: De fleste links i denne artikel er reklamelinks, hvilket vil sige, at vi får en lille kommission, hvis du køber noget gennem vores link. Det koster dig ikke en krone ekstra, og vi vil blive uendeligt glade for støtten! Som altid deler vi vores personlige erfaringer og holdninger, og alle ord er skrevet af os. Tak fordi du læser med.
Panasonic GH5: Et perfekt rejsekamera
GoPro: Altid klar til eventyr
Mavic 2 Pro: En lille kærlighedsaffære
Vigtigt tilbehør til Mavic 2 Pro
Hvilket kameraudstyr skal du vælge?
Alex første seriøse kamera var et Canon 550D. Det blev stjålet. Så købte han et 60D. Og senere hen også et 5D Mark III.
Det blev især brugt til hans arbejde som fotograf, men også på vores korte og mellemlange rejser.
Frem til midten af ​​2017 rejste vi rundt med et Canon 5D Mark III og et Canon 60D, og vi har skudt utallige billeder og videoer på disse to kameraer.
Men det hele ændrede sig, da vi besluttede os for at rejse på fuld tid.
Vi måtte gentænke alt vores rejseudstyr.
5D-kroppen alene vejede 950 gram, og med et 24-70mm Tamron-objektiv + batteri var den samlede vægt på mere end 1.850 gram.
Vi rejste også med en Mavic Phantom 3 Pro-drone, som ikke ligefrem er kendt for at være lille eller let.
I stedet for at arbejde for vores udstyr, vil vi hellere have at udstyret arbejder for os.
Så vi solgte de tunge ting og købte nyt, bedre og meget lettere udstyr.
Det har gjort det så meget sjovere at rejse.
Læs videre for at finde ud af, hvad der gemmer sig i vores kamerataske i dag.
Vores kameraudstyr er let nok til at tage med overalt og robust nok til selv vilde vejrforhold.
Panasonic GH5: Et perfekt rejsekamera
Panasonic GH5 er både mindre og omkring 650 gram lettere end Canon 5D Mark III. Det er mærkbart.
Og når det kommer til objektiverne, vinder det nemt vægtkampen.
Men den virkelige fordel med GH5 er kameraets utrolige videofunktioner.
Optagelse i 10-bit, 4K slowmotion, 180 fps, in-body billedstabilisering … Specifikationerne er ret imponerende.
Det er også godt til fotografi. Og fungerer super fint i svagt lys.
I dag er der masser af fantastiske spejlløse kameraer på markedet, men GH5 så optimalt ud i forhold til vores behov.
Efter flere års rejseri med titusindvis af billeder og flere professionelle optagelser undervejs, har det vist sig at være en vinder.
Hvis du overvejer GH5, men har brug for endnu bedre kapacitet i svagt lys, skal du tjekke det nyere Panasonic GH5s.
P.S. Siden vi købte vores Panasonic GH5 i 2017, er der sket meget på kameramarkedet. Men GH5 er stadig konkurrencedygtigt selv med de nyeste kameraer – og så er prisen faldet en del.
Se pris og specifikationer for Panasonic GH5 (reklamelink).
Vi rejser med tre objektiver, der passer perfekt til det indhold, vi vil skabe.
Panasonic Lumix 12-35mm f/2.8 Power OIS (all-around zoom)
Dette minibæst af et zoomobjektiv sidder fast på kameraet 80% af tiden.
Det kan virkelig det hele.
12mm er bredt nok til at få det hele med, og 35mm er rart til portrætter og detaljer.
Zoomen svarer til 24-70mm på et fuldformatkamera, hvilket også er det objektiv, vi plejede at bruge mest til Canon Mark III (Tamron 24-70mm 2.8 til Canon).
Billedstabiliseringen, der er indbygget i objektivet, fungerer godt med in-body stabiliseringen i GH5’eren – og kombineret med maksblænden på f/2.8 excellerer det i svagt lys.
Det er muligt at tage håndholdte billeder med lukkerhastigheder på 1/10 eller endda ⅕ sekund. Og stabiliseringen er super til video.
Hvis du kun køber ét objektiv til Panasonic GH5, er det let at anbefale 12-35mm.
12-35mm er fantastisk til alt, og det sidder på kameraet det meste af tiden.
Se pris og specifikationer for Panasonic Lumix 12-35mm f/2.8 Power OIS (reklamelink).
SLR Magic 8mm f/4 (vidvinkelzoom)
Selvom de 12mm (som det førnævnte objektiv har) er ret bredt, er forskellen mellem 8mm og 12mm drastisk.
8mm er urealistisk bredt. Hvilket er sjovt at lege med!
Timelapses, interiørskud, arkitektur, vilde landskaber… Til den slags fotografi og video har vidvinkelzoom-objektiver en klar fordel.
Det er ikke absolut nødvendigt at eje et så bredt zoom-objektiv, men det giver et unikt perspektiv.
SLR Magic 8mm har desværre ikke autofokus, men til gengæld er objektivet billigere og lettere end vores tidligere Panasonic Lumix 7-14mm f/4 (som også er et super godt objektiv, som vi let kan anbefale).
Horseshoe Bend ser ekstra spektakulært ud på billeder taget med et vidvinkelobjektiv.
Se pris og specifikationer for Panasonic Lumix 7-14mm f/4 (reklamelink).
Panasonic 45-150mm f/4-5.6 (telefotozoom)
Der findes bedre (og langt dyrere) teleobjektiver, der passer til GH5.
Men zoomområdet på Panasonic 45-150mm er fantastisk, objektivet er virkelig let, og prisen er fair.
Vi bruger især objektivet til at billeder af vilde dyr, hvor man kommer rigtig tæt på med 150mm (hvilket svarer til 300mm på fuldformat).
Til vores Instagram-billeder er det også nyttigt med den lange zoom. Når man zoomer ind komprimerer det scenen og overdriver baggrundsstørrelsen – hvilket især er smart til billeder i højformat.
Med GH5s in-body stabilisering er det ikke et problem at håndholde objektivet.
Vi elsker at zoome godt ind på landskabsbilleder som det her fra Dead Horse Point State Park.
Se pris og specifikationer for Panasonic 45-150mm f/4-5.6 (reklamelink).
GH5-batterierne holder strømmen godt, men det er stadig rart at tage et ekstra batteri eller to med – just in case.
En oplader er selvfølgelig også et must.
Se pris på GH5-batteriet (reklamelink).
Hvis du vil optage timelapses, tage billeder med særlig sløring (tænk helt blødt vand) eller optage video i dagslys, er et godt ND-filter et must. ND står for neutral density.
Et ND-filter fungerer som solbriller og minimerer lyset, der kommer ind gennem linsen, uden man går kompromis med billedkvaliteten.
Vi bruger et variabelt ND-filter fra Tiffen. Men så vidt vi ved, er mærket egentlig ikke vildt afgørende; bare filteret er af høj kvalitet.
Sørg for at købe et ND-filter, der passer til dit største objektiv. Du kan altid bruge det med dine mindre objektiver ved at bruge step-down ringe.
SanDisk Ekstreme PRO SDXC-hukommelseskort
For at lagre de videofiler i høj kvalitet, som GH5 kan optage, har man brug for et hurtigt hukommelseskort.
Vi bruger selv et Sandisk Ekstreme Pro SDXC med 64 GB lagerplads.
Det er hurtigt nok, og med 64 GB løber vi sjældent tør for plads.
Vi har faktisk et par stykker, men det behøver man kun, hvis man nogle gange går længe uden at komme til en computer.
Se pris på SanDisk Ekstreme PRO SDXC-hukommelseskort (reklamelink).
Hvis du planlægger at rejse rundt eller at vandre med dit kamera, er det vigtigt at have en behagelig måde at bære det på, hvor du stadig har det lige ved hånden.
Vi bruger en meget komfortabel kamerarem fra Sun-Sniper sammen med en kameraholder, der kan sidde fast på et bælte. En ekstra bonus er remmens stålkabel, der forhindrer tyveri.
Vi har også en kamerarem fra Peak Design. Det smarte ved den er pladen, der også passer til vores tripod. Med remmen fra Sun-Sniper skal vi hele tiden skifte plade, og selvom det ikke er noget stort problem, er det stadig rart at undgå.
Se pris på kamera-bæreremen fra Peak Design (reklamelink).
Robust, let og billig. Tre ting, der sjældent står i samme sætning som tripod.
Jovist, Sirui T-005KX-stativet er ikke den billigste tripod derude, men den er stabil, vejer kun 860 gram, passer i alle tasker og kan foldes ud til at være høj nok (ca. 140 cm).
Tidligere brugte vi en Hahnel Triad 30 Lite tripod, men den faldt mere eller mindre fra hinanden på vores bumlerier rundt i Mellemamerika i 2015.
Og inden det rejste vi rundt med et kolossalt stativ, der vejede mere end 2 kg.
Vi er meget tilfredse med vores nuværende stativ fra Sirui. Efter et par års intens brug er det stadig så godt som nyt.
Det er let at tage billeder som dette med en robust tripod.
Vi tager ikke Zhiyun Crane-gimbalen med på hver rejse, da den fylder en del i tasken. Men mulighederne man får med en gimbal er nærmest uendelige.
For et par år siden kunne vi kun drømme om de videoskud, som vi er i stand til at optage med gimbalen + GH5 i dag.
Bevægelserne er så smooth, at det nogle gange føles som snyd.
Gimbalen fra Zhiyun er super nem at bruge og fungerer bare.
Du kan se nogle af kamerabevægelserne i vores rejsevideo fra Grækenland for at få en idé om, hvad gimbalen kan.
Se pris på Zhiyun Crane (reklamelink).
Vi bruger en mikrofiberklud til forsigtigt at rengøre vores objektiver næsten dagligt.
Se pris på mikrofiberklude (reklamelink).
For at sikkerhedskopiere fotos og video, mens vi er på farten, bruger vi en ekstern harddisk med USB 3.0, der også giver den strøm.
Den vejer lidt, er billig (per gigabyte) og har plads til alle vores vigtigste filer.
Det er super rart at vide, at vi aldrig løber tør for opbevaringsplads.
Se pris på Seagate Expension 5 TB (reklamelink).
Foto- og videoredigering med Adobe
Vi redigerer primært vores fotos i Adobe Lightroom og video i Adobe Premiere. Nogle gange bruger vi også Adobe Photoshop.
Alt sammen gennem Adobe Creative Cloud.
Noget af det værste vi kan forestille os er at miste vores filer. Så vi gør alt, hvad vi kan for at passe på dem!
En god strategi for at minimere risikoen for at miste data er at lave en ekstra backup i skyen.
Vi bruger Jottacloud gennem Onlime (reklamelink) til at gemme en ekstra kopi af vores billeder og videofiler (og alle andre filer på vores computere).
Tjenesten er utrolig nem at bruge og giver ubegrænset lagerplads til et fast gebyr på 7,5 EUR pr. måned (ca. 55 kroner). Og så er det fedt at vide, at det kører på 100% vedvarende energi.
GoPro: Altid klar til eventyr
GoPro Hero 9 Black
I efteråret 2020 købte vi et GoPro Hero 9 Black, som vi tog med os til Tyskland, Østrig og Italien.
Vi har tidligere ejet GoPro-kameraer, men har altid følt, at kvaliteten var lidt for dårlig til, at vi kunne bruge det i mere professionelle sammenhænge.
Med GoPro Hero 9 Black har det ændret sig!
Kvaliteten på både foto og video er blevet drastisk forbedret over nogle af de tidligere generationer, og der er snart ikke noget, som det lille kamera ikke kan.
Alex har især monteret GoPro’et på sin racercykel og mountainbike, og så har vi også haft det med på ski og andre udflugter.
Det smarte ved et GoPro er utvivlsomt, at man ikke er bange for, at det går i stykker. Det holder til alt og er nærmest umuligt at slå ihjel.
Se pris og specifikationer på GoPro Hero 9 Black (reklamelink).
Behøver man det seneste GoPro, eller kan man klare sig med en tidligere version?
Hvis man som os går meget op i billedkvalitet, når det gælder foto og video, er det en no-brainer at købe den seneste GoPro-model.
Men hvis man bare vil have et kamera med på tur, der kan klare alt fra leg i ørkenen til dykning og skydiving, kan man sagtens klare sig med en ældre model.
For virkelig at kunne bruge sit GoPro i mange situationer, har man brug for lidt ekstra udstyr.
Vi købte en lille “kuffert”, der indeholder et hav af forskellige mounts og lir; selfiestang, hovedbånd, brystmontering osv.
Se pris og indhold på et sæt GoPro-ekstraudstyr (reklamelink).
Vil du med om bord?
Tilmeld dig vores nyhedsbrev og få de nyeste artikler med inspiration og rejseråd leveret direkte i indbakken ♡
Tak for din tilmelding!
Mavic 2 Pro: En lille kærlighedsaffære
Vores første drone var en Mavic Phantom 3, men hun var lige lovlig smertefuld at rejse rundt med.
Så opgraderede vi til den originale Mavic Pro. Den kompakte størrelse var en kæmpe lettelse!
Rigtig mange af vores dronebilleder her på hjemmesiden er skudt med den.
Nu rejser vi rundt med en Mavic 2 Pro. Vi elsker den og betragter den næsten som familie.
Stabiliteten og billedkvaliteten på den originale Mavic Pro var allerede fremragende, men Mavic 2 Pro er endnu vildere – og bare vanvittig god for sin størrelse (den er lidt større end originalen, men det er det hele værd).
Mavic 2 Pro er den perfekte drone for os, og DJI bliver ved med at gøre dem bedre hele tiden.
De nyere og mindre droner Mavic Air 2 og DJI Mini 2 ser også ud til at være god værdi for pengene, hvis du kan gå lidt på kompromis med billedkvaliteten.
Se pris og specifikationer på Mavic 2 Pro (reklamelink).
For ikke så længe siden ville et skud som dette have været umuligt uden en helikopter.
At flyve med drone tiltrækker næsten altid opmærksomhed!
Vigtigt tilbehør til Mavic 2 Pro
Det er essentielt at sætte et ND-filter på sin drone, hvis man har tænkt sig at skyde video med den om dagen.
Med udvalget af ND-filtre er vi i stand til at lave droneoptagelser i al slags vejr.
Se pris på ND-filtre til Mavic 2 Pro (reklamelink).
Ét batteri er aldrig nok til at fange alt.
Vi rejser med tre DJI-batterier, og til længere dagsture og lignende kan det virkelig være en lifesaver.
Se pris på ekstra batterier til Mavic 2 Pro (reklamelink).
Der kan godt komme træer i vejen for en drone, selvom man er en erfaren dronepilot.
Derfor rejser vi altid med ekstra propeller.
Vi købte selv et Fly More Kit, som indeholder ekstra batterier, reservedele og en bærepose til en god pris.
Se pris på ekstra Mavic 2-propeller (reklamelink).
Hvilket kameraudstyr skal du vælge?
Når det kommer til fotoudstyr, er det vigtigste for os at få høj billedkvalitet sammen med lav vægt og en relativt lille størrelse.
Udover at det fylder og vejer mindre, når vi rejser rundt, betyder de mindre ting også, at vi gider at tage det med os på langt flere ture.
Det bedste kamera er det, du har på dig – og vi ser mange fordele i at have et professionelt kamera-setup frem for udelukkende at bruge sin smartphone.
Udstyr er bare udstyr
I sidste ende er det udstyr, som du bruger, bare dét – udstyr. Det er bare værktøj.
Hvad der virkelig betyder noget, er de historier du fortæller, og de følelser du indfanger. Det kan gøres med alle slags kameraer.
…Når det så er sagt, vil vi holde fast i, at det er meget sjovere at arbejde med kvalitetsudstyr!
Hvad bruger du til at tage billeder?
Hvilket kamera bruger du og hvorfor? Hvad er vigtigst for dig, når du skal købe nyt gear?
Skriv til os i kommentarerne nedenunder og lad os høre dine tanker.
Og stil endelig spørgsmål. Vi elsker at hjælpe!
Vil du hjælpe os?
Vi vil sætte stor pris på, hvis du vil bruge vores reklamelinks til at søge efter flybilletter på Momondo, booke overnatning på Hotels.com, shoppe på Amazon eller tilmelde dig Airbnb.
Det giver nemlig en lille kommission, som hjælper os med at drive Nordombord, uden at det koster dig noget ekstra.
Du kan også følge os på Facebook og Instagram samt tilmelde dig vores nyhedsbrev længere nede på siden for at modtage flere rejseråd og tips.
Rejseguide til Seychellerne: Alt hvad du skal vide om drømmeturen til ø-paradiset Den komplette guide til Seychellerne, inklusiv hvad man skal lave, hvor man skal bo og vores bedste rejsetips
En ultimativ rejseguide til Koh Samui: Den thailandske ø, der har det hele Alt du behøver at vide, herunder hvor du skal bo, hvad du skal lave og hvor du kan spise på Koh Samui
De største fordele og ulemper ved at leve som digital nomade Forstå de største plusser og minusser, inden du kaster dig ud i livsstilen
26 måder du kan tjene penge online som digital nomade Find det perfekte job du kan tage med dig rundt i verden
Artiklen er skrevet af Alexander & Victoria den 15. februar 2021.
Indsend Kommentar Annuller svar
Din e-mailadresse vil ikke blive publiceret. Krævede felter er markeret med *
Gem mit navn, mail og websted i denne browser til næste gang jeg kommenterer.
Giv mig besked mig via email når der bliver svaret på min kommentar.
Indsend Kommentar Annuller svar
Din e-mailadresse vil ikke blive publiceret. Krævede felter er markeret med *
Gem mit navn, mail og websted i denne browser til næste gang jeg kommenterer.
Giv mig besked mig via email når der bliver svaret på min kommentar.
Vil du med om bord?
Tilmeld dig vores nyhedsbrev og få de nyeste artikler med inspiration og rejseråd leveret direkte i indbakken ♡
Følg med på vores sociale medier
Om Alex & Victoria
Siden vi mødtes i 2010, har vi elsket at rejse. I dag lever vi som digitale nomader.
Nordombord er til for at inspirere og guide danske rejsende til at opdage, udforske og nyde vores vidunderlige verden – på en ansvarlig og bæredygtig måde.
Læs mere om os her.
Hvor længe skal man bo samme sted som digital nomade? (Vores erfaring & bedste tips)
Rejseguide til Seychellerne: Alt hvad du skal vide om drømmeturen til ø-paradiset
Hvor skal man bo på Seychellerne? De bedste hoteller på Mahé, Praslin & La Digue
Nordtyskland: 3 dage i Büsum ved Vadehavet & Bad Segeberg
Slesvig-Holsten rejseguide: Oplevelser og seværdigheder i den nordtyske delstat
Fuerteventura rejseguide: 21 bedste oplevelser og seværdigheder på den kanariske vulkanø
(Vis alle seneste artikler)
Hvad er minimalisme? Fordele ved en minimalistisk livsstil & 15 tips til at leve simpelt
Hvad har vi i kameratasken? Det bedste udstyr til foto og video på rejsen
26 måder du kan tjene penge online som digital nomade
Stor madguide til Malmø i Sverige: De bedste restauranter og caféer
Rejseguide til Møn: 10 bedste oplevelser og seværdigheder
14 eksperttips til at finde de billigste flybilletter